ഇന്ത്യപാക് ട്വന്റി20 ലോകകപ്പ് മത്സരം പുനഃപരിശോധിക്കണമെന്ന് കേന്ദ്രമന്ത്രി ന്യൂഡല്ഹി: ഇരുരാജ്യങ്ങള് തമ്മിലുള്ള ബന്ധം അത്ര നല്ലതല്ലാത്തതിനാല് ഇന്ത്യയും പാകിസ്താനും തമ്മിലുള്ള ട്വന്റി20 ലോകകപ്പ് മത്സരം നടത്തുന്നത് പുനരാലോചിക്കണമെന്ന് കേന്ദ്രമന്ത്രി ഗിരിരാജ് സിങ്.ഇന്ത്യയും പാകിസ്താനും തമ്മിലുള്ള ബന്ധം നല്ലതല്ലെങ്കില് ഇത് പുനഃപരിശോധിക്കേണ്ടതാണെന്ന് ഞാന് കരുതുന്നു ഗിരിരാജ് സിങ് പറഞ്ഞു. ജമ്മു കശ്മീരില് നടക്കുന്ന അക്രമ സംഭവങ്ങളുടെ പശ്ചാത്തലത്തില് ഇന്ത്യപാക് മത്സരം നടത്തണോ എന്ന ചോദ്യത്തിന് മറുപടി നല്കുകയായിരുന്നു മന്ത്രി.ഒക്ടോബര് 24ന് ദുബൈയില് വെച്ചാണ് ചിരവൈരികളായ പാകിസ്താനെതിരായ ഇന്ത്യയുടെ മത്സരം.ജമ്മു കശ്മീരില് തദ്ദേശവാസികളല്ലാത്ത തൊഴിലാളികള്ക്ക് നേരെ ഞായറാഴ്ച വീണ്ടും ആക്രമണമുണ്ടായിരുന്നു. കുല്ഗാമിലെ വാന്പോ മേഖലയിലാണ് ബിഹാര് സ്വദേശികളായ രണ്ടുപേരെ തീവ്രവാദികള് വെടിവെച്ചു കൊന്നത്. രാജ റിഷി, ജോഗിന്ദര് റിഷി എന്നിവരാണ് കൊല്ലപ്പെട്ടത്.കഴിഞ്ഞ ദിവസങ്ങളില് പുല്വാമയിലും ശ്രീനഗറിലും സമാന സംഭവം നടന്നിരുന്നു. രണ്ടിടത്തായി രണ്ടുപേരാണ് ശനിയാഴ്ച കൊല്ലപ്പെട്ടത്. ഒരു മാസത്തിനിടെ കശ്മീരില് കൊല്ലപ്പെടുന്ന തദ്ദേശവാസികളല്ലാത്തവരുടെ എണ്ണം 11 ആയി.ലഖിംപൂര് ഖേരി സംഭവത്തില് കോണ്ഗ്രസ് രാഷ്ട്രീയ ഇരട്ടത്താപ്പ് കാണിക്കുകയാണെന്ന് കേന്ദ്രമന്ത്രി ആരോപിച്ചു. ലഖിംപൂര് ഖേരിയില് നടത്തിയ കര്ഷക കൊലപാതകത്തില് പ്രതിഷേധിക്കുന്ന കോണ്ഗ്രസ് രാജസ്ഥാനില് നടക്കുന്ന കുറ്റകൃത്യങ്ങളില് മൗനം പാലിക്കുകയാണെന്ന് മന്ത്രി പറഞ്ഞു.കോണ്ഗ്രസിന്റെ രാഷ്ട്രീയ ഇരട്ടത്താപ്പാണ് കാണുന്നത്. രാജസ്ഥാനില് സംവരണ സമുദായ അംഗങ്ങള് കൊല്ലപ്പെടുകയും സ്ത്രീകള് ബലാത്സംഗം ചെയ്യപ്പെടുകയും ചെയ്യുേമ്ബാള് മുഖ്യമന്ത്രി അദ്ദേഹത്തിന്റെ വസതിയില് ഇരിക്കുകയാണ്. പക്ഷേ അവര് ലഖിംപൂരില് പോയി നാടകം കളിക്കുന്നു. ഇത് ആശയക്കുഴപ്പം സൃഷ്ടിക്കുന്ന രാഷ്ട്രീയമാണ് ഗിരിരാജ് സിങ് പറഞ്ഞു.